
ГР. ДУЛОВО
ДОКЛАДНА ЗАПИСКА

от
           инж. Невхис Мустафа - Кмет на Община Дулово

ОТНОСНО: Разпореждане с имоти общинска собственост и одобряване на цени за сключване на предварителен договор по реда на чл. 15 ЗУТ
Уважаеми дами и господа общински съветници,

Постъпило е Заявление с вх. № П-10216/28.09.2026 г. в общинска администрация Дулово от Гюлбия Руфи Сюлейман, с което желае на основание чл. 124а, ал. 1 от ЗУТ разрешение за изработване на проект за изменение на кадастрален план (КП) и изменение на ПУП-ПР за УПИ III-150, кв. 11 по регулационния план на село Долец.
Проектът предвижда привеждане на дворищните регулационни граници на УПИ III-150 кв.11 по плана на село Долец да бъдат коригирани по заснетите на терен материализирани граници като се придадат общо 49 кв.м. общинска собственост част от стар път, в собственост на заявителя чрез предварителен договор.
За целта на проекта, които предвижда от стар път да се придадат чрез предварителен договор 49 кв.м., общинска собственост към новообразуван УПИ, съгласно съществуващите на място сгради и огради по плана за регулация на село Долец. Община Дулово притежава 20 кв.м. придаваеми към УПИ III-150  и 29 кв.м. към УПИ VII-151, кв.11, с обща площ от 49 кв.м., които ще се включат към новообразуван УПИ III-150, кв.11. 
За осъществяване на процедурата е нужно да се сключи предварителен договор по чл.15 от ЗУТ със заявителя Гюлбия Руфи Сюлейман, за което е нужно решение на Общински съвет, както и да се промени характерът на собствеността от публична в частна на по-горе посочените 49 кв.м. Новото урегулиране в нов поземлен имот е възможно само при присъединяване на частите от 20 и 29 кв.м. от стар път, поради своите маломерни размери тези части престанали да имат предназначение по чл. 3, ал. 2 от ЗОС и е целесъобразно да бъдат обявени от публична в частна общинска собственост
Причините, които налагат разпореждането с имота са: актуализиране на кадастралната основа в съответствие с реалното владение на имота и поставяне на дворищните регулационни граници в съответствие с имотите.

Изготвена е пазарна оценка на имота – общинска собственост от независим лицензиран оценител, съгласно изискването на чл. 41, ал. 2 от Закона за общинската собственост, както следва:

На основание чл.21, ал.1,т. 8 и 11 от Закона за местното самоуправление и местната администрация, чл.15, ал.3 и ал.5 от Закона за устройство на територията във вр.  чл.41, ал.2 ЗОС, чл. 6, ал. 1 от Закона за общинската собственост, предлагам Общински съвет - Дулово да вземе следното:
РЕШЕНИЕ:
I. Обявява 20 кв.м. от стар път, придаваеми към УПИ III-150, кв.11, по плана на село Долец от публична в частна общинска собственост.

II. Обявява 29 кв.м. от стар път, придаваеми към УПИ VII-151, кв.11, по плана на село Долец от публична в частна общинска собственост.
III. На основание чл. 41, ал. 2 от Закона за общинската собственост приема  пазарна цена на имота, описана в  т. I, както следва:

- 56,60 € за 20 кв.м. от стар път, придаваеми към УПИ III-150, кв.11, по плана на село Долец - с цел обединение с поземленият имот на заявителя в нов УПИ.
- 82,07 € за 29 кв.м. от стар път, придаваеми към УПИ VII-150, кв.11, по плана на село Долец - с цел обединение с поземленият имот на заявителя в нов УПИ.
IV. Възлага на кмета на Общината да сключи предварителен договор под условие за продажба с Гюлбия Руфи Сюлейман и осъществяването на всички дейности, необходими за правилното и законосъобразно изпълнение на процедурата. Условието под което да се сключи предварителния договор, да бъде следното: В случай, че проект за изменение на кадастрален план (КП) и план за регулация (ПР) за УПИ III-150, кв.11 по РП на село Долец не влезе в сила, предварителния договор няма да породи ефект.
V. В случай, че се допусне разрешение за изработване на проект за изменение на кадастрален план (КП) и план за регулация (ПР) за УПИ III-150, кв.11 по РП на село Долец и същият не влезе в сила шест месеца след сключването на предварителния договор, то се извършва нова оценка от лицензиран оценител, а Общински съвет - Дулово определя нова пазарна цена, въз основа на която се сключва окончателния договор за уреждане на имуществените взаимоотношения между община Дулово и заявителя.
VI. Настоящото решение да бъде изпратено на Кмета на Община Дулово и Областният управител на Област Силистра в 7-дневен срок от приемането му.


Настоящото решение подлежи на оспорване в 14-дневен срок по реда на АПК пред Административен съд - Силистра.
С уважение,
инж. Невхис Мустафа
Кмет на Община Дулово


Съгласувал:

Айваз Чалър – заместник кмет

Изготвил:

Йордан М. Йорданов - юрисконсулт

